**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL SUTIKIMO PERIMTI VALSTYBĖS TURTĄ IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perimti savivaldybės nuosavybėn valstybei nuosavybės teise priklausantį mokyklinį M2 klasės autobusą „Iveco Daily“ ir perduoti jį, perėmus savivaldybės nuosavybėn, Klaipėdos miesto savivaldybės administracijai valdyti, naudoti ir disponuoti patikėjimo teise.

**2. Projekto rengimo priežastys ir kuo remiantis parengtas sprendimo projektas.**

Į Klaipėdos miesto savivaldybę kreipėsi LR Švietimo ir mokslo ministerija (toliau Ministerija) ir nurodė, kad Ministerija įgyvendindama Mokyklų aprūpinimo geltonaisiais autobusais 2013-2017 metų programą, patvirtintą Lietuvos Respublikos švietimo ir mokslo ministro įsakymu V-955, 2015 metais nupirko M2 klasės mokyklinių autobusų „Iveco Daily“. Pagal savivaldybės pateiktą paraišką Klaipėdos miesto savivaldybei numatyta skirti vieną autobusą. Šis autobusas turėtų būti perduotas valdyti pagal panaudos sutartį VšĮ Klaipėdos specialiajai mokyklai-daugiafunkciniam centrui „Svetliačiok“.

Nurodytas turtas, jį perėmus savivaldybės nuosavybėn, bus perduotas valdyti, naudoti ir disponuoti patikėjimo teise Klaipėdos miesto savivaldybės administracijai, kuri, vadovaudamasi Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, patvirtintu Savivaldybės tarybos 2012-01-27 sprendimu Nr. T2-29, galės nurodytą autobusą perduoti pagal panaudos sutartį VšĮ Klaipėdos specialiajai mokyklai-daugiafunkciniam centrui „Svetliačiok“.

Šis Savivaldybės tarybos sprendimas reikalingas LR Vyriausybės nutarimo projektui rengti.

**3. Kokių rezultatų laukiama.**

Perėmus minėtą turtą savivaldybės nuosavybėn, jis būtų perduotas Klaipėdos miesto savivaldybės administracijai valdyti, naudoti ir disponuoti patikėjimo teise.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – savivaldybei perduodamas nekilnojamasis turtas.

Teikiame svarstyti šį sprendimo projektą.

PRIDEDAMA. Ministerijos 2015-05-15 rašto Nr. SR-2223 kopija, 2 lapai;

Turto skyriaus vedėjas Edvardas Simokaitis